[{"text_idx": "#000004", "text": "Kui esmaspa\u0308evases Anett Kontaveidi ma\u0308ngus Danielle Collinsiga (USA) oli ku\u0308sima\u0308rk eelko\u0303ige vastase vorm, siis teisipa\u0308eva o\u0303htul peetavas Kaia Kanepi ja Katerina Siniakova (Ts\u030cehhi) kohtumises on mo\u0303lema hetkeseis mo\u0303nevo\u0303rra teadmata."}, {"text_idx": "#000005", "text": "Kaks aastat tagasi oli US Openi avaring Kaia jaoks ma\u0308lestusva\u0308a\u0308rne, kui ta karja\u0308a\u0308ri jooksul teist korda sai jagu valitsevast maailma esireketist, kelleks siis oli rumeenlanna Simona Halep. Pidurdamatu Kanepi, kes tuli kaitsma oma 2017. aasta veerandfinaali punkte, alistas Halepi 6:2, 6:4 ja alles hilisem finalist Serena Williams suutis 1/8 finaalis Kaia tee katkestada, aga sedagi kolmes setis."}, {"text_idx": "#000006", "text": "Samal ajal ma\u0308ngis Anett Kontaveit tabeli teisel poolel ma\u0308rksa lihtsama vastasega, aga kaotas 7:6, 3:6, 5:7. Selleks vastaseks oligi Siniakova, kes siis paiknes maailma edetabeli neljandas ku\u0308mnes, aga praegu asub 54. kohal. Nii et kaks aastat hiljem seisab Eesti tennisefa\u0308nnidel ees uus kohtumine Siniakovaga, aga nu\u0308u\u0308d on tema vastane Kaia."}, {"text_idx": "#000007", "text": "To\u0303si, Siniakova 2018. aasta edu Kontaveidi vastu ongi ja\u0308a\u0308nud ainsaks vo\u0303iduks, mille 24-aastane ts\u030cehhitar Eesti naiste vastu ta\u0308iskasvanute klassis saavutanud. Anett sai temalt revans\u030ci kuu aega hiljem Wuhani turniiri veerandfinaalis ning ka enne seda oli meie ma\u0308ngijatel kirjas kummalgi u\u0308ks vo\u0303it. Kaia alistas Siniakova 2018. aasta mais Rooma turniiri kvalifikatsioonis 6:3, 3:6, 6:3. Seis enne ta\u0308nast ongi 1:0 Kaia kasuks."}, {"text_idx": "#000008", "text": "Huvitav on fakt, et maailma edetabelis paiknesid Collins (53) ja Siniakova (54) loosimise hetkel ta\u0308iesti ko\u0303rvuti, kuid esmaspa\u0308eval langes ameeriklanna 55. ja Siniakova 57. kohale. Vo\u0303rdsed vastased Eesti tennisistidel? \u201cEi,\u201d arvas treenerist ekspert Harri Neppi. \u201cSiniakova oskab ku\u0308ll ka palli ko\u0303vasti lu\u0308u\u0308a, aga on siiski Collinsist kehvem. Kaial on head vo\u0303imalused, aga ennustada on raske, sest Kaia enda vorm on praegu ku\u0308sima\u0308rk. Merko Cupil na\u0308gin teda ku\u0308ll, aga nu\u0308u\u0308d on sellest kuu aega mo\u0308o\u0308das ja vahepeal ta ma\u0308nginud pole.\u201d"}, {"text_idx": "#000009", "text": "Aga eks me siin Eestis ko\u0303ik teame Kaia Kanepi vo\u0303imekust ma\u0308ngida sla\u0308mmiturniiridel ha\u0308sti ega peaks u\u0308lema\u0308a\u0308ra tema pa\u0308rast muretsema. Kuid kirjutame siis po\u0303gusalt tema vastasest \u2013 mida on suutnud Siniakova oma karja\u0308a\u0308ri jooksul ja viimasel hooajal?"}, {"text_idx": "#000011", "text": "Juunioride klassis tegi Siniakova suuri tegusid samaaegselt Anettiga, sest nende vanusevahe on va\u0308iksem kui viis kuud, ehkki ts\u030cehhitar on su\u0308ndinud teise aastanumbri (1996) sees. Kahel noorte sla\u0308mmiturniiril nad isegi kohtusid: 2012 US Openil vo\u0303itis Kontaveit ja 2013 Australian Openil Siniakova. Ts\u030cehhitar, kes parimal na\u0308dalal oli maailma juunioride teine reket, jo\u0303udis Austraalias lo\u0303puks sama kaugele kui Kontaveit 2012 USA-s ehk noorte sla\u0308mmiturniiri finaali, aga kaotas seal Ana Konjuhile. Just Konjuhi to\u0303ttu ja\u0308i Siniakoval vo\u0303itmata ka Orange Bowl, sest ka selle turniiri finaalis ts\u030cehhitar talle kaotas. Muidu olnuks Siniakova Orange Bowli vo\u0303itjate nimistus Kontaveidi ja\u0308rglane."}, {"text_idx": "#000012", "text": "Rohkem tegi Siniakova noorte seas ilma paarisma\u0308ngus, kus ta on koos kaasmaalanna Barbora Krejcikovaga kolmekordne juunioride sla\u0308mmivo\u0303itja (2013 Roland Garros, Wimbledon ja US Open). Kui ette rutates minna Siniakova ta\u0308iskasvanute karja\u0308a\u0308ri juurde, siis Krejcikovaga kerkisid nad 2018. aastal ka maailma parimaks paariks, olles vo\u0303itnud tol hooajal Roland Garrosi ja Wimbledoni. Nii et vo\u0303rgus peaks Siniakova ma\u0308ngima Kaiast paremini..."}, {"text_idx": "#000013", "text": "Ta\u0308iskasvanute u\u0308ksikma\u0308ngus jo\u0303udis u\u0308ks maailma parimaid noori esisajasse u\u0308sna kiiresti. 2014. aasta 20. oktoobril kerkis Siniakova 18-aastaselt maailma edetabelis 86. kohale. Selle po\u0303hjus oli poolfinaali jo\u0303udmine Moskvas Kremlin Cupil, kus Siniakova alustas kvalifikatsioonist ja alistas po\u0303hiturniiril kolm esisaja ma\u0308ngijat. Kui ta seeja\u0308rel vo\u0303itis ka ITF-i 50 000 dollari auhinnafondiga turniiri, to\u0303usis Siniakova 73. kohale."}, {"text_idx": "#000014", "text": "Edasi liikus Siniakova siiski \u201ckukesammudega\u201d. Tema parim koht 2015. aastal oli 65. ja napilt TOP 50 sekka (49.) kerkis ta 2016. aastal ja\u0308lle oktoobris, olles vahepeal \u201ca\u0308ra ka\u0308inud\u201d ka maailma teises sajas. Tol hooajal jo\u0303udis Siniakova esmakordselt kahe WTA International turniiri finaali \u2013 Bastadis ja Tokyos."}, {"text_idx": "#000015", "text": "Kuid 2017. aasta esimesel na\u0308dalal (turniir peeti 1.-7. jaanuarini) tuli Shenzhenis ka vo\u0303it, kusjuures Siniakova alistas teel tiitlini kaks esiku\u0308mne ma\u0308ngijat: Halepi (tollal 4.) ja Johanna Konta (10.). Finaalis alistus ts\u030cehhitarile praegune TOP20 ma\u0308ngija Alison Riske. Nii jo\u0303udis Siniakova esimese WTA turniirivo\u0303iduni pool aastat enne Kontaveiti ja maailma edetabelis viis edu Shenzhenis ts\u030cehhitari 37. kohale."}, {"text_idx": "#000016", "text": "Aga sellega oligi po\u0303himo\u0303tteliselt Siniakova to\u0303us maailma edetabelis la\u0308bi. Ta vo\u0303itis ka Bastadis, aga sealt enam kuigivo\u0303rd punkte juurde ei saanud, sest oli ju ma\u0308nginud aasta varem finaalis. Neljas ku\u0308mme on ja\u0308a\u0308nud Siniakova laeks, ehkki ta on jo\u0303udnud seal pa\u0308ris etteotsa \u2013 2018. aastal ja taas oktoobris saavutas ts\u030cehhitar WTA edetabelis 31. positsiooni. Selle aluseks olid tema head ma\u0308ngud Hiinas \u2013 veerandfinaali jo\u0303udis ta Wuhanis (kaotas Kontaveidile nagu eespool mainitud) ja Pekingis."}, {"text_idx": "#000017", "text": "Eelmine hooaeg ei olnud Siniakovale enam nii edukas kui 2017. vo\u0303i 2018. aasta ja su\u0308giseni ko\u0303ikus tema edetabelikoht 40 la\u0308histel. Kahest poolfinaalist ja sedagi International-taseme turniiridel ta paremat ei saavutanud. Siiski peab mainima, et 2019. aastal saavutas Siniakova oma seni parima tulemuse sla\u0308mmiturniiridel, kui jo\u0303udis Roland Garrosis 1/8 finaali. Teistel sla\u0308mmidel ta 3. ringist kaugemale jo\u0303udnud pole. US Openil on tema vo\u0303itude kaotuste saldo 3-5, kusjuures kaks vo\u0303itu kolmest saigi Siniakova aastal 2018, mil ta alustas Anetti alistamisega."}, {"text_idx": "#000018", "text": "2019. aasta lo\u0303puks langes Siniakova TOP 50 seast va\u0308lja ja nii on ja\u0308a\u0308nud ta\u0308nini. Ta\u0308navu on Siniakova WTA turniiride po\u0303hitabelis vo\u0303itnud ainult u\u0308he ma\u0308ngu \u2013 kaasmaalanna Karolina Muchovat Dubai avaringis. Pa\u0308rast koroonaviiruse pausi langes Siniakova esimeses ringis va\u0308lja nii Prahas kui ka New Yorgis peetud Cincinnati turniiril, kus ta kaotas Kirsten Flipkensile 3:6, 3:6."}, {"text_idx": "#000019", "text": "Kui eelpool toodud tulemused ei lisa Siniakovale kindlasti eneseusku, siis veel hullem juhtus juulis koroonaviiruse pausi ajal, kui kodumaal peetud turniiril ja\u0308i maailma 54. reket sensatsiooniliselt 1:6, 6:7 alla 13-aastasele Brenda Fruhvirtovale, kes on ku\u0308ll Ts\u030cehhi tennise u\u0308ks suuremaid tulevikulootusi (Euroopa U14 klassi neljas reket Brit Martin sai Fruhvirtovalt vaid u\u0308he geimi)."}, {"text_idx": "#000020", "text": "Siniakova viimase aja tulemusi teavad ka kihlveokontorid. Ehkki ts\u030cehhitar on 100. kohal asuvast Kaiast edetabelis eespool, on na\u0308iteks ennustusportaal Paf pakkunud eestlanna vo\u0303idukoefitsiendiks 1,66 ja Siniakovale 2,28. Nii hinnatakse Kaia vo\u0303idus\u030cansse umbes 60-protsendiliseks."}, {"text_idx": "#000021", "text": "Nii et naljatamisi vo\u0303ime o\u0308elda: vo\u0303itja on selles ma\u0308ngus selge, ku\u0308simus on vaid, mis kell kohtumine New Yorgis algab. Nojah, nii kindlalt me muidugi Kaia vo\u0303itu lubada ei saa, aga ko\u0303ik ma\u0308rgid na\u0308itavad, et ta on favoriit ja midagi peaks ka to\u0303estama Kanepi juulikuised vo\u0303idud Jelena Ostapenko ja Anastasija Sevastova u\u0308le. Mis puutub ma\u0308ngu algusesse, siis 7. va\u0308ljakul, kus Kanepi ja Siniakova kohtumine on pa\u0308eva kolmas, toimub alates kella 18st (Eesti aeg) enne u\u0308ks naiste ja u\u0308ks meeste kohtumine. Eile sai Anett pa\u0308rast kolme ma\u0308ngu va\u0308ljakule kell 23.15, sama ru\u0308tmiga arvestades vo\u0303iks Kaia alustada kell 22. Kuid taas on hilisem aeg veidi reaalsem. Eks vo\u0303tame po\u0308idlad pihku ja ootame!"}, {"text_idx": "#000023", "text": "US Openi meeste u\u0308ksikma\u0308ngus pole 15 aastat keegi tiitlit kaitsnud"}, {"text_idx": "#000025", "text": "Novak Djokovic: tu\u0308tre naeratus andis mulle jo\u0303udu"}, {"text_idx": "#000028", "text": "Soome tennisist vo\u0303itis segapaarisma\u0308ngus US Openi"}, {"text_idx": "#000029", "text": "Oliver Ojaka\u0308a\u0308r ma\u0308ngib noorte sla\u0308mmiturniiril paarisma\u0308ngu finaalis!"}, {"text_idx": "#000032", "text": "TennisNet.ee \u2013 mis? miks? ja kellele?"}]